اوزبیکستانده بولیب اوتگن مدتیدن آلدین جمهوررئیسی سیلاویده انیق بولمه گن نتیجه لر گه کوره, لیبرال دموکرات حزبی تامانیدن کاندید قیلیب کورسه تیلگن شوکت میرضیایف رای لرنینگ 87,05 فایزینی کسب ایتدی و شونده ی قیلیب اوزبیکستان جمهوررئیسی ایتیب قیته سیلندی.
ایندی میرضیایف ینه 7 ییل لیک بیر مدت بیلن اوزبیکستان نی باشقره دی.
اوزبیکستانده 30- اپریل کونیده گی رفراندوم نتیجه سیده اساسی قانون گه اوزگریش کیریتیلیشی آرتیدن توناون مدتیدن آلدین جمهوررئیسی سیلاوی بولیب اوتدی.
مرکزی سیلاو کمیسیونی نینگ باشلیغی زین الدین نظام خواجه یف, ترتیب له گن مطبوعات ییغینیده, جمهوررئیس میرضیایف نینگ دموکراسی قاعده لری, ملی قانون لر و خلق ارا حقوق نورم لری گه اویغون بیر شکلده توناون بولیب اوتگن سیلاوده رای لرنینگ 87,05 فایزی نی ایتگن لیگی و شونده ی قیلیب جمهوررئیس ایتیب قیته سیلنگن لیگینی بیلدیردی.
رای لرنینگ سنه لیشی جریانی نینگ اداققه ییتگن لیگینی بیلدیرگن نظام خواجه یف, 15 میلیون 651 مینگ 405 کیشی نینگ رای بیرگن لیگی و خوددی شوو رقم نینگ رای بیریش حقی گه ایگه کیشی لرنینگ 79,88 فایزی نی تشکیل ایتگن لیگینی معلوم قیلدی.
نظام خواجه یف, سیلاوده خلق دموکرات حزبی نینگ کاندیدی اولوغ بیک عنایتوف نینگ 4,02, اوزبیکستان ایکولوژی حزبی نینگ نامزدی عبدالشکور حمزه یف نینگ 3,74 و عدالت سوسیال دموکرات حزبی دن کاندید بولگن راباخان محمودوه نینگ ایسه 4,43 فایز رای آلگن لیگینی ایسله تیب اوتدی.
نظام خواجه یف, حاضرگه چه سیلاو ده قانون بوزرلیک قیلینگن لیگی بوییچه هیچ قنده ی بیر شکایت نینگ بحث موضوعی بولمه گن لیگینی معلوم قیلدی.
حادثه پایتخت تاشکینت ده یوزبیرگن
